Konstantinas Šatūnas

Konstantinas Eugenijus Šatūnas (g. 1939 m. spalio 9 d. Šiauliuose) – lietuvių dailininkas vitražistas.

Biografija 
1960 m. baigė Kauno vidurinę dailės mokyklą, tapybos specialybę. 1966 m. baigė Vilniaus dailės institutą, tapybos fakultetą, vitražo skyrių ir paskirtas dirbti Dailės Fondo sistemoje Vilniaus dailės kombinate „Dailė“. 1986 m. priimtas dirbti į Vilniaus dailės akademiją tapybos katedrą vyr. dėstytoju. Po kelerių metų dirbo monumentaliosios dailės katedroje vitražo studijos vadovu. 1992 m. suteiktas pedagoginis docento laipsnis.

Svarbiausi darbai 
 1968 m. „Darbas“, Vilniaus žemėtvarkos projektavimo institute.
 1968 m. Vitražas „Rytas“, eksponuotas parodoje.
 1970 m. „Jaunystė“, Šilutės civilinės metrikacijos biure.
 1970–1980 m. Rokiškio bažnyčia. Vitražų restauracija.
 1972 m. Juknaičių gyvenvietės kultūros namuose.
 1974 m. Vilniaus santuokų rūmuose. Erdvinė kompozicija iš pūsto krištolo elementų bei dekoratyviniai vitražai.
 1976–1977 m. Alytaus sporto rūmuose.
 1977 m. viešbučio kavinė Dombajuje.
 1979 m. poilsio namuose „Baltija“ Palangoje.
 1981 m. Pasvalio kultūros namų kavinėje.
 1984 m. Anykščių koplyčioje.
 1985 m. „Kaita“, Vilniaus operos ir baleto teatro kavinėje.
 1987 m. „Medžiai“, Šilutės kultūros rūmuose.
 1989 m. „Vargonai“, Palangos vaikų muzikos mokykloje.
 1989 m. poilsio namuose „Auska“ Palangoje.
 1990 m. Utenos kultūros rūmuose.
 1993 m. Juodkrantės bažnyčioje.

Lietuvos vitražistai
Lietuvos dailininkai